Uredba Komisije (ES) št. 1201/2001

z dne 18. junija 2001

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjena z Uredbo (ES) št. 2559/2000 [2] in zlasti člena 9 Uredbe,

ob upoštevanju naslednjega:

(1) Za zagotovitev enotne uporabe kombinirane nomenklature, priložene k navedeni uredbi, potrebno sprejeti ukrepe o uvrstitvi blaga iz Priloge k tej uredbi.

(2) Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za katero koli drugo nomenklaturo, ki v celoti ali delno temelji na njej ali ji dodaja nove pododdelke in ki je bila uvedena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.

(3) Na podlagi navedenih splošnih pravil se mora blago, poimenovano v stolpcu 1 preglednice, ki je priložena k sedanji uredbi, uvrstiti v oznake KN, navedene v stolpcu 2, in sicer iz utemeljitev, navedenih v stolpcu 3.

(4) Primerno je, da se lahko imetnik blaga v skladu z določbami iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjena z Uredbo Evropskega parlamenta in Sveta (ES) št. 2700/2000 [4], še tri mesece sklicuje na zavezujoče tarifne informacije, ki jih izdajajo carinski organi držav članic glede uvrstitve blaga v kombinirano nomenklaturo in ki niso v skladu z določbami te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, se v kombinirano nomenklaturo uvrsti v oznake KN, navedene v stolpcu 2 navedene preglednice.

Člen 2

V skladu z določbami člena 12(6) Uredbe (EGS) št. 2913/92 se lahko še 3 mesece sklicuje na zavezujoče tarifne informacije, ki jih izdajajo carinski organi držav članic, ki niso v skladu z določbami te uredbe.

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. junija 2001

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 293, 22.11.2000, str. 1.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Opis blaga | Uvrstitev v oznako KN | Utemeljitev |

(1) | (2) | (3) |

— cinkov pirition: | 24-26 |

— vodo: | 75-77 |

— protimikrobna sredstva: | 0,5 |

— površinsko aktivno sredstvo: | |

0,1Pripravek je pakiran na veliko in se v različnih koncentracijah v različnih izdelkih uporablja kot aktivna sestavina (fungicid) | | 38082080 | Razvrstitev opredeljujejo določbe splošnih pravil 1 in 6 za razlago kombinirane nomenklature, opomba 1 k Poglavju 29 in besedilo oznak KN 3808, 380820 in 38082080 Glej tudi HS pojasnevalne opombe k tarifni številki 38.08 Pripravek ne more biti razvrščen v Poglavje 29, ker je v obliki suspenzije aktivne sestavine (cinkov pirition). Ni za posebno uporabo, pač pa za splošno uporabo in ima lastnosti fungicida. Ni namenjen za terapevtsko ali profilaktično uporabo v smislu Poglavja 30 |

Predmet iz listov plastične mase, ki nima celične strukture. Meri približno 109 cm v dolžino, 45 cm v širino in 15 cm v globino. Ena stran je prozorna, zapira se z zadrgo in se raztegne v veliko škatlo. Lahko se uporablja za shranjevanje oblek ali gospodinjskega perila | 39269091 | Razvrstitev opredeljujejo določbe splošnih pravil 1 in 6 za razlago kombinirane nomenklature ter besedilo oznak KN 3926, 392690 in 39269091 Ta prilagodljiv in zložljiv predmet se uporablja za shranjevanje blaga in ne za prevoz ali pakiranje blaga |

--------------------------------------------------